Средином лета 1943. године упућен је у крајишке партизанске јединице, где је радио на стварању обавештајне службе, а потом је постао обавештајни официр Пете крајишке дивизије. С овом јединицом учествовао је у више подухвата у Босни, Санџаку и Србији. У пролеће 1944. године завршио је виши партијски курс у Црној Гори, а јула исте године именован је за обавештајног официра при Штабу Оперативне групе дивизија, која је касније прерасла у Прву армијску групу. Учествовао је у Aндријевичкој операцији, у операцијама за ослобођење западне Србије и Шумадије, и у Београдској операцији.